
Първоначален инструктаж на служителите 
в ОУ “Д-р Петър Берон“
за действие при евентуален терористичен акт
Действия след получаване на сигнал за злонамерено анонимно телефонно обаждане
1. Заплахата от полученото анонимно телефонно обаждане се приема като реална. 
2. При възможност се провежда максимално продължителен разговор с подателя на сигнала с цел придобиване на конкретна информация за евентуалното място, време и мотиви за осъществяване на заплахата, както и за характерни особености, които могат да дадат насоки за лицето, подаващо сигнала. 
3. Своевременно се уведомяват отговорника по безопасност и здраве и ръководителя на образователната институция за сигнала; 
4. Длъжностните лица в съответните помещения и прилежаща територия извършват/организират бърз оглед за наличие на съмнителни предмети или вещества, като уведомяват отговорника по безопасност и здраве и ръководителя на образователната институция за резултатите. 
5. Когато злонамереното анонимно телефонно обаждане е получено в образователната институция, ръководителят й уведомява единния европейски номер за приемане на спешни повиквания на тел.112 и началника на регионалното управление по образованиетоза получения сигнал и информира за състоянието на помещенията и прилежащата територия на обекта с цел локализиране на евентуална последващата проверка. 
6. При липса на установени съмнителни предмети или вещества след огледа и съгласувано с органите на МВР ръководителят на образователната институция може да вземе решение за продължаване на учебния процес и дейността, без да се предприемат мерки за евакуация и последваща проверка. 
7. При откриване на подозрителен предмет или вещество и след съгласуване с органите на МВР, ръководителят на образователната институция взема решение за предприемане на действия по евакуация на деца, персонал и други пребиваващи в сградата лица. 
8. Чрез предвидените за целта съоръжения се вземат мерки за локализиране на зони с открити подозрителни предмети или вещества и недопускане на контакт с тях. 
9. Евакуацията се извършва, съгласно предварително разработен и утвърден план, без да се допуска паника и хаос. 
10. При евакуация пребиваващите в обекта вземат багажа си, за да улеснят последващата проверка от органите на МВР й подпомагащите ги длъжностни лица от образователната институция. 
11. Приоритетно се евакуират лицата, които са в близост до открития съмнителен предмет/вещество или застрашени помещения/сгради, както и най-малките деца/ученици. 
12. При евакуация се вземат мерки за недопускане на влизането на лица в застрашения обект/помещение, с изключение на органите на МВР и подпомагащите ги длъжностни лица от образователната институция. 
13. Евакуираните деца и персонал се настаняват в определените безопасни места. 
14. Проверява се броя на евакуираните лица. 
15. Органите на МВР оказват съдействие при евакуацията, като отцепват района на застрашения обект и подпомагат бързото настаняване на евакуираните в определените безопасни места за временно настаняване. 
16. Извършва се последваща проверка и претърсване от органите на МВР, в съответствие със събраната максимално обективна информация за реалната обстановка в застрашения обект. За проверката и претърсването органите на МВР се подпомагат от предварително определените длъжностни лица от образователната институция за оказване на съдействие. 
[bookmark: _GoBack]17. След извършване на проверка на обекта от страна на органите на МВР, непотвърждаваща достоверността на сигнала или предполагаща последващо неутрализиране на опасността, се подписва констативен протокол, след което ръководителят на образователната институция взема решение за възстановяване на учебния процес. 
18. Когато сигналът за злонамереното анонимно телефонно обаждане е получен чрез европейския номер за приемане на спешни повиквания на тел.112, органите на МВР уведомяват ръководителя на образователната институция, който предприема своевременното изпълнение на по-горе разписаните действия.
Други форми и начини за отправяне на анонимни закани за терористични нападения:
1.Написани на ръка текстове със закани и „терористични послания
2.Листове със залепени на тях изрезки от букви от списания и вестници, с които се отправя посланието – закана за терористично действие
3.Рисунки или приспособени изрезки от публикации в списания вестници или снимки
4.Видеозаписи и аудиозаписи
5.CD или DVD
При получаване на анонимни закани за терор, чрез горните способи е необходимо да се спазва следното:
1.След запознаване с текста на посланието да не се изхвърля плика или текста със заканите за терористично посегателство
2.Да се съхрани в автентичния му вид и да се ограничи вероятността върху него да попаднат или да се повреди от вода, дъжд, мастило, течности, химикали
3.Посланието да не се предоставя на други лица, освен на служителите на специалната служба – ДОТИ
4.Ограничение до минимум лицата, които го докосват
5.След като се чуе аудио или видеозаписа със закани за терор да не се пускат отново, за да не се повредят. Незабавно да се уведомят полицейските органи на тел.112
Правила за поведение при похищение от въоръжени лица:
1.Да се изпълняват разпорежданията на похитителите
2.Да не се влиза в словесен спор с тях
3.Да не се заканваме, предизвикваме и да не обиждаме похитителите
4.Похитителите не бива да се гледат в очите, сякаш искаме да ги запомним или ако са с маски, да не се гледат така, че да допуснат, че сме ги разпознали
5.Да не се предизвиква агресивно поведение у нападателите или похитителите
6.Да не се провеждат разговори или психологически беседи, защото за похитителите ние сме само жертва, която използват за постигане на целите си
7.Да не се нападат похитителите, дори да сме в отлична спортна и физическа кондиция, тъй като може да предизвикаме човешки жертви и да провалим планираната и провеждаща се антитерористична операция
8.По – приемливо поведение е да се създаде впечатление, че сме склонни да сътрудничим, за да се затвърди впечатлението, че не сме потенциална заплаха за тях. Ако терористът ни възприеме като заплаха може да концентрираме агресия върху себе си и да се превърнем в първата жертва
Начини на действие при намиране на пакети с неясно съдържание:
Самоделните взривни устройства могат да са замаскирани в чанти, куфари, багажи, колетни пратки и др. При откриване на такива устройства:
1.Да не се преместват
2.Да не се правят опити да се разглобят, наклоняват или подхвърлят, защото някое от тези действия може да предизвика началната първична детонация
Първоначални действия при извършен терористичен акт:
 - Подаване информация на тел. 112 за мястото , характера, интензитета на действията , данни за пострадали, наличие на щети , данни за извършители и друга изисквана от компетентните органи информация .
 - Извършване на правилна преценка за необходимостта от предприемане на действия за напускане на опасната зона /етаж или сграда/ или оставане в помещението / при затруднен достъп до евакуационните пътища – стълбища , коридори /
 - Предприемане на действия по незабавна евакуация от мястото на поражението .
 - Недопускане на хаотични и панически действия на евакуиращите се . 
- Извършване на преброяване на евакуираните лица
 - При установяване на липсващо лице се уведомява компетентния орган , ръководещ действията на място или на тел. 112. 
- Забранява се връщането на евакуирало се лице на мястото на поражението по каквито и да било причини, дори и за оказване на помощ 
- Изпълнение указанията на компетентните органи

